“ทองคำ” พุ่งแรงบาทละ 200 ฟากนลท.เริ่มเข้าลงทุนป้องกันความเสี่ยง วิตก “ตลาดหุ้น” ปรับฐาน
สมาคมค้าทองคำ เปิดเผยราคาทองในประเทศ วันที่ 3 ม.ค.63 พุ่งแรงบาทละ 200 ฟากนักลงทุนเริ่มเข้าลงทุนป้องกันความเสี่ยง วิตก “ตลาดหุ้น” ปรับฐาน
สมาคมค้าทองคำ เปิดเผยราคาทองในประเทศ วันที่ 3 ม.ค.63 พุ่งแรงบาทละ 200 ฟากนักลงทุนเริ่มเข้าลงทุนป้องกันความเสี่ยง วิตก “ตลาดหุ้น” ปรับฐาน
3 ม.ค. 2563

ผู้สื่อข่าวรายงานว่า วันนี้ (3 ม.ค.63) สมาคมค้าทองคำ เปิดเผยราคาทอง (ทองคำ 96.5%) ในประเทศ เมื่อเวลา 09.25 น. ว่ามีการปรับตัวเพิ่มขึ้นบาทละ 200 โดยราคาทองคำแท่ง รับซื้อเข้าบาทละ 21,800.00 ขายออกบาทละ 21,900.00 ขณะที่ทองรูปพรรณ รับซื้อเข้าบาทละ 21,405.92 ขายออกบาทละ 22,400.00
ขณะที่ บริษัท วายแอลจี บูลเลี่ยน อินเตอร์เนชั่นแนล จำกัด ระบุในบทวิเคราะห์ว่า ราคาทองคำได้รับแรงหนุนจากสถานการณ์ความตึงเครียดในตะวันออกกลาง ขณะที่ดัชนีดาวโจนส์ , S&amp;P500 และ Nasdaq ปิดพุ่งขึ้นทำนิวไฮเมื่อคืนนี้ ขานรับข่าวธนาคารกลางจีนประกาศผ่อนคลายนโยบายการเงินด้วยการปรับลดสัดส่วนการกันสำรองของสถาบันการเงิน (RRR) รวมทั้งความคืบหน้าในการทำข้อตกลงการค้าระหว่างสหรัฐและจีน แม้ปกติแล้วการปรับตัวขึ้นของตลาดหุ้นจะส่งผลเชิงลบต่อทองคำ แต่การทะยานขึ้นต่อเนื่องของตลาดหุ้นนั้นเริ่มทำให้นักลงทุนบางส่วนวิตกถึงการปรับฐานในอนาคต ส่งผลให้นักลงทุนเข้าซื้อทองคำเพื่อป้องกันความเสี่ยง